સિધ્ધપુર રથયાત્રા આશરે ૧૦૦ વર્ષથી ચાલે છે. પરંતું સંવત ૨૦૦૦ ની સાલમાં સિધ્ધપુરના વણિક કુટુંબના શ્રેષ્ઠી મગનલાલ મુળચંદદાસ ના સુપુત્રો કેશવલાલ મગનલાલ શેઠ, ગોરધનભાઇદાસ મગનલાલ શેઠ, શંકરલાલ ( બાબુલાલ ) મગનલાલ શેઠ તરફથી ગોવિંદરાયજી માધવરાયજી ભગવાનને એક કલાત્મક સુશોભીત એવો સંપૂર્ણ ચાંદીથી મઢેલ રથ ભેટમાં મળેલ તે પછી આ ૭૫ મી રથયાત્રા અને ચાલુ વર્ષે અષાઢી સુદ-૨ ને ૧૪ જુલાઇના શોભાયાત્રા ચાંદીના રથમાં નીકળશે. જે રથયાત્રા શ્રીજીના મંદિરથી નિકળી પ્રણાલીગત રાજમાર્ગો ઉપર ફરી અને છેલ્લા આ રથયાત્રા સરસ્વતીના પટમાં પહોચશે. ત્યાં ભગવાનની પાદુકા પૂજન વિધિ વેદોક્ત રીતે થયા પછી નીજ મંદિરે પરત ફરશે. અને છેલ્લે મંદિરમાં પોખવામાં આવે છે.